Eurovision Song Contest 2010

thumb|right|Telenor Arena, Bærum
**Eurovision Song Contest 2010** bol 55. ročník súťaže Eurovision Song Contest. Uskutočnil sa vo víťaznej krajine predchádzajúceho ročníka, v Nórsku, v meste Bærum. Minuloročný víťaz Alexander Rybak doniesol možnosť usporiadať ESC do Nórska.

25. a 27. mája sa uskutočnili semi-finálové kolá. 29. mája sa uskutočnilo finále ktorého sa zúčastnilo okrem kvalifikantov zo semi-finále aj členovia Veľkej päťky (Nemecko, Francúzsko, Spojené kráľovstvo, Taliansko a Španielsko) a domáce Nórsko.

## Slovensko na ESC 2010

Slovensko ako prvé v roku 2009 potvrdilo účasť na Eurovision Song Contest 2010. Do súťaže sa sa prihlásilo 239 umelcov, z ktorých porota STV vybrala 60 uchádzačov. Tí medzi 22. januárom až 7. februárom 2010 vystúpili v šiestich kolách v televízii. V každom kole boli vybratí štyria najlepší ohodnotení porotou a hlasmi divákov, ktorý hlasovali pomocou SMS hlasovania. 14. a 21. februára prebehli semifinálové kolá, v ktorých súťažili dvanásti účinkujúci, z ktorých vybrali šiestich postupujúcich. 27. februára 2010 sa konalo celoslovenské finále, v ktorom vystúpili 12 favoriti súťaže. Finále vyhrala Kristína s piesňou Horehronie so ziskom 23 bodov. Na druhom mieste sa umiestnila Mista s piesňou Emotions, ktorá  získala rovnaký súčet bodov, no v prípade remízy rozhodli divácke hlasy. Na treťom mieste skončil Tomáš Bezdeda s piesňou Na strechách domov. Záujem divákov o Eurosong 2010 bol výrazne nižší ako v roku 2009.

### Výsledky Eurosongu 2010

## Miesto konania
Pôvodný rozpočet Eurovision Song Contest 2010 bol 150 miliónov Nórskych korún (17 miliónov€). Bol vyšší ako v Helsinkách v roku 2007, no nižší ako v Moskve v roku 2009. Nakoniec však náklady stúpli na 211 miliónov Nórskych korún (24 miliónov€). 27. mája 2009 sa uskutočnila tlačová konferencia v Oslo, na ktorej nórska televízia NRK vyhlásila, že ESC 2010 sa bude konať v Oslo. Argumentovala tým, že len v Oslo sú vyhovujúce haly s dostatočnou kapacitou. 3. júla 2009 NRK vyhlásila, že sa ESC 2010 uskutoční v Telenor Aréne v Bærume, obci neďaleko Osla. 

## Vízuálny dizajn
4. decembra 2009 NRK na schôdzi starostov Moskvy, Osla a Bærum odhalila dizajn, slogan a tému, v ktorej sa bude niesť ESC 2010. Zvolená téma pretínajúcich sa kruhov predstavuje „Zhromažďovanie ľudí a rozmanitosť emócií okolo Eurovision Song Contest". Okrem základnej bielej, bolo logo vytvorené z čiernej, zlatej a ružovej farby. 6. mája 2010 scénograf predstavil pódium. Pozoruhodné bolo predovšetkým tým, že na scéne neboli použité žiadne LED obrazovky.

## Predpiesňové video
Na rozdiel od roku 2009 a 2008 boli predpiesňové videá veľmi jednoduché a inovatívne: obsahovali záznam z hlavného mesta každého štátu, i zábery naživo z pódia, pričom základ grafiky tvorili zlaté guličky (téma ESC 2010) vytvárajúce mapy a vlajky jednotlivých krajín, striedané živými zábermi.

## Moderátori

NRK oznámila mená moderátorov súťaže 10. marca 2010 - Erik Solbakken, Haddy Jatou N'jie a Nadia Hasnaoui. Trojica moderátorov predtým účinkovala v Jeruzaleme v roku 1999.

### Rozdelenie košov

## Zoznam skladieb prvého semifinále

## Zoznam skladieb druhého semifinále

## Slovensko na ESC 2010

Jednotliví speváci odprezentovali svoje piesne v období od 22. januára do 7. februára 2010 v šiestich štvťfinálových kolách. Z každého z týchto kôl diváci pomocou SMS hlasovania vybrali štyroch postupujúcich. V nedeľu 14. a  21. februára prebehlo 1. a 2. semifinálové kolo, kde v každom súťažili dvanásti účinkujúci, a z ktorých postúpilo do finále šesť postupujúcich. Finále sa konalo 28. februára 2010, v ktorom zvíťazila Kristína s piesňou „Horehronie“.

### Zoznam slovenských účastníkov
Zoznam účastníkov(Interpret - Pieseň - (autor hudby/autor textu):
* Alone - „Strašne mi chýbaš“ - (Michal Cabala/Michal Cabala)
* Arzén - Keď som išiel za ránky - (Pavol Cabadaj/Pavol Cabadaj, Jaroslav Gažo)
* Aya - „Do neba volám“ - (Boris Lettrich/Boris Lettrich)
* Vierka Ayisi - „Koho ja chcem“ - (Jozef Šebo, Baddogzz Production/Vierka Ayisi)
* Marián Bango - „Ticho spíš“ - (Tibor Jediný/Tibor Jediný)
* Alžbeta Bartošová - „Spútaj ma“ - (Igor Kmeť ml./Alexandra Okálová)
* Peter Bažík - „Paradise vs Babylon“ - (Peter Bažík/Peter Bažík)
* Marcel Berky - „Kým sa dá“ - (Jimi Cimbala, Zoltán Toth/Miro Jurika, Marián Brezáni)
* Tomáš Bezdeda - „Na strechách domov“ - (Tomáš Bezdeda/Monika Hajšová)
* Bystrík - „Slnko nespáli“ - (Bystrík/Bystrík)
* Richard Čanaky & F.B.I. - „Zlomené krídla“ - (Richard Čanaky/Richard Čanaky)
* Renata Čonková & Martina Polievková - „Dúha“ - (Emil Čonka/Pavol Kubica)
* Palo Drapák Band - „Pocit vášne“ - (Palo Drapák/Juraj Žák)
* Dreamtouch - „Je to OK“„“ - (Martin Hybben/Anna Bajcurová, M. Lukáč, Ľ. Liba)
* Družina - „Koniec sveta“  - (Martin Sabov, Juraj Haško/Izabela Bérešová)
* Barbara Dubinová - „Tvár“ - (Brunno Oravec/Miro Jurika, Marián Brezáni)
* Exponent - „Zveste lásku z kríža“ - (Tomáš Kmeť/Tomáš Kmeť)
* Free Voices - „Z osnov“ - (Robert Bendík/Robert Bendík)
* Get Explode - „Blue Sun“ - (Marián Čurko, Laco Kováč/Marián Čurko, Laco Kováč)
* Gionno - „Chýrna zem“ - (Ivan Tásler, Lukáš Kalivoška, Ján Mitaľ/Lukáš Duchovič)
* Golden Storm - „Sevilla“ - (Vašo Patejdl/Pavol Jursa)
* Guru Brothers - „Príčina“ - (Štefan Tomolya/Pavel Botoš)
* Zuzana Haasová a Funny Fellows - „Obrázok“ - (Roman Féder/Zuzana Haasová)
* Habadej - Pošta - (Varga/Michalko)
* Happyband - „Mafiánska“ - (Vašo Michalčík/Vašo Michalčík)
* Horská Chata - „Myslíš, že vieš kto som?“ - (Horská Chata/Peter Cingel)
* Hrdza - „Taká sa mi páči“ - (Slavomír Gibarti/Slavomír Gibarti)
* Hudba z Marsu - „Final Song“ - (Michal Štofej/Michal Štofej)
* Petra Humeňanská a Dollys - „Rosa rosí“ - (Jana Humeňanská/Jana Humeňanská)
* Michal Chrenko - „Kto vlastne som“ - (Michal Chrenko/Marián Brezáni, Miro Jurika)
* Miro Jaroš - „Bez siedmeho neba“ - (Miro Jaroš, Vladimír Gnepa/Miro Jaroš)
* Martin Konrád - „Ja viem“ - (Martin Konrád/Martin Konrád)
* Matej Koreň - „Kocka pána Rubika“ - (Matej Koreň/Matej Koreň)
* Dáška Kostovčik a Peter Bič Project - „Dážď“ - (Peter Bič/Stanislav Lauro, Peter Bič)
* Kristína - „Horehronie“ - (Martin Kavulič/Kamil Peteraj)
* Pavol Kusý a No Frost - „Slzy v daždi“ - (Pavol Kusý/Pavol Kusý)
* Lekra - „Dolina, dolina“ - (Lekra/Lekra)
* Alek Malo - „Zmysel života“ - (Alek Malo/Alek Malo)
* Margot - „Tak ma hrej“ - (Daniel Urbán/Andrea Zimányiová)
* Viki Matušovová - „Uhoľ pohľadu“ - (Brunno Oravec/Marián Brezáni, Miroslav Jurika)
* Matka Guráž - „Listobranie“ - (Robert Ruman/Robert Ruman)
* Mayo - „Tón“ - (Mayo/Mayo)
* Metalinda - „Keď strácam dych“ - (Peter Sámel/Peter Sámel)
* Michaella - „O nás“ - (Vladimír Gnepa/Silvia Kaščáková)
* Robo Mikla - „Voda a oheň“ - (Milan Herstek/Milan Herstek, Robert Mikla)
* Dominika Mirgová - „Cesta snov“ - (Dominika Mirgová, Lukey/Dominika Mirgová)
* Mista - „Emotions“ - (Mista/Mista)
* Lucia Olešová - „Rok a pol“ - (Tibor Laurinčík/Dušan Giertl)
* Robo Opatovský - „Niečo máš“  - (Robo Opatovský/Peter Konečný)
* Palonders (Marcel Palonder a Tomáš Palonder) & SDA - „Slová slov“ - (Marcel Palonder/Václav Šuplata)
* Ivana Poláčková - „So mnou všetko smieš“ - (Jimi Cimbala, Zoltán Tóth/Jimi Cimbala, Zoltán Tóth)
* Kristína Prekopová - „Druhá prvá láska“ - (Peter Gurský/Kristína Prekopová, Peter Gurský)
* Pavol Remenár, Klára a Liquid Error - „Figaro“ - (Peter Farnbauer, Pavol Jursa/Pavol Jursa)
* Reverz Park - „Po kvapkách“ - (Peter Klema/Peter Klema, Števo Faltin, Peter Fotta)
* Save The Cookie - „My World“ - (Igor Baar/Igor Baar, Save The Cookie)
* Martina Schindlerová - „Môžeš ísť“ - (Juraj Zaujec/Peter Lehotský)
* Six & Kristy - „Priestor pre dvoch“ - (Mário Karas/Mário Karas)
* Smola a hrušky - „Pridaj si ma“ - (Jozef Kramár/Jozef Kramár)
* Soňa - „Skús ma viesť“ - (Peter Sámel/Peter Sámel)
* Stereo - „Niekde medzi tým“ - (Andy Ďurica/Andy Ďurica)
* Stopa - „Nightsong“ - (Stopa/Marcela Jurčensková)
* Sunlips - „Správy v splne“ - (Pavol Vozár/Pavol Vozár)
* Andrea Súlovská - „Život“ - (Andrea Súlovská/Andrea Súlovská)
* Robo Šimko a MassRiot - „Podľa vlastnej hlavy“ - (MassRiot/Marián Brezáni, Miroslav Jurika)
* Barbora Šulíková - „Čelný náraz“ - (Jaroslav Žigo ml./Ada Žigová)
* Otto Weiter & Makar Čudra - „Vrtká“ - (Ivan Kutný/Viktor Mikláš)

## Zaujímavosti

Nórsko organizovalo súťaž už 3-krát: okrem roku 2010 i v rokoch 1986 a 1996.

Po minulom roku počet účastníkov klesol zo 42 na 39. Súťaže sa nezúčastnili 4 krajiny: Andorra, Česko, Maďarsko a Čierna Hora, naopak vrátilo sa Gruzínsko.

Zo strany fanúšikov sa objavila požiadavka na návrat živého orchestra do súťaže. Orchester bol používaný od prvej súťaže v roku 1956, no od roku 1998 kvôli rýchlemu vývoju v technike sa v súťaži neobjavil. Jan Fredrik Heyerdahl z nórskeho rozhlasového orchestra povedal, že o účasť v súťaži majú záujem, v prípade, že EBU a NRK schvália jeho návrat. Nakoniec sa však orchester v súťaži neobjavil.

## Referencie

## Externé odkazy
* Eurovision Officiálne stránky - eurovision.tv
* Officiálne slovenské stránky - stv.sk/eurosong 
* České stranky venujúce sa Eurovision Song Contest 2010 - eurovize.sblog.cz/eurovize_10

Kategória:Veľká cena Eurovízie
Kategória:2010 v Nórsku